હું તને પ્રેમ કરું છું એમ કહેવાંનો કોઈ અર્થ નથી જો તમને એ ખબર જ ન હોય કે તમે જેને પ્રેમ કરી રહ્યા છો તે વ્યક્તિ માટે બીજી કઈ બાબતોનું મહત્વનું છે. જો તમે એ શોધી કાઢવાની પરવાહ ન કરી હોય કે પછી જે તેના માટે મહત્વનું હોય તે જો તમે તેને ન આપી શકતાં હોવ તો તમે આકર્ષણને પ્રેમ માની લેવાની ભૂલ કરી રહ્યાં છો. તેમાં તો પછી હું તમને પ્રેમ કરું છું એ વાત જ નથી આવતી. એના બદલે, મારે તું જોઈએ છે એ વાત આવે છે. મને તું જોઈએ છે કારણકે તું મારી અમુક જરૂરિયાતોને સંતોષે છે. આ કોઈ પ્રેમ નથી પરંતુ પ્રેમનો ભ્રમ છે. આવાં સંબંધો કે જેમાં કોઈ એક સાથી પોતાની મનમાની મુજબ વર્તતું હોય કેમ કે તે તેમ કરી શકે તેમ હોય છે, તે બહુ ખતરનાક રીતે અસ્થિર, ઝેરી, અને બોજ સમાન સાબિત થાય છે.